Íslendingur sem er að störfum í Póllandi á vegum Rauða Krossins segir að það taki langan tíma að leysa úr vanda þeirra fjölmörgu sem flýja stríðið í Úkraínu. Því er spáð að sjö milljónir verði heimilislausir í landinu þegar stríðinu ljúki.
Sigríður Björk Þormar, sálfræðingur og hjúkrunarfræðingur, er stödd í Przemysl í Póllandi um 70 kílómetra frá úkraínsku borginni Lviv. Hún er þar á vegum Íslandsdeildar Rauða Krossins og vinnur við að samræma aðgerðir til að veita fólki á flótta sálrænan stuðning. Hún hefur unnið við hjálparstörf víða um heim.
Þetta er frábrugðið að því leyti að maður getur samsamað sig þessu fólki. Það er nú alltaf þannig að þegar fólk er nær manni að þá samsamar sig meira með því . Maður sér þarna konur á mínum aldri með lítil eða eldri börn með sér. Maður á ekki erfitt með að setja sig í þessi spor
og er núna bara á göngu með eigur sínar í plastpoka.
Þetta er auðvitað eitthvað sem maður maður átti ekki von á að myndi einhvern tíma verða vitni að sjá svona mikið magn af fólki flæða inn í öll þessi lönd i kring.
Hún segir að Alþjóða Rauði Krossinn hafi lagt fram beiðni um 100 milljónir svissneskra franka, jafnvirði tæpra 14 milljarða íslenskra króna, til að bregðast við þeirri neyð sem blasir við.
Við spáum því að að það séu svona sjö milljónir manns, það eru um 44 milljónir í Úkraínu, sem muni kannski verða heimilislausar innan landsins þegar þetta stríð er yfirstaðið. Þá verður það líka stórt verkefni fyrir Rauða Krosinn allan að reyna að styðja við þetta fólk og reyna að finna lausnir fyrir það. Þetta mun taka langan tíma.

Íslendingur sem er að störfum í Póllandi á vegum Rauða Krossins segir að það taki langan tíma að leysa úr vanda þeirra fjölmörgu sem flýja stríðið í Úkraínu. Margir sem yfirgefa landið eru með eigur sínar í plastpoka.